CELEX: 62018TN0351
Language: fi
Date: 2018-06-05 00:00:00
Title: Asia T-351/18: Kanne 5.6.2018 – Ukrselhosprom PCF ja Versobank v. EKP

201808030832050912018/C 294/663512018TC29420180820FI01FIINFO_JUDICIAL20180605515222Asia T-351/18: Kanne 5.6.2018 – Ukrselhosprom PCF ja Versobank v. EKP
 ---documentbreak--- C2942018FI5120120180605FI0066512522Kanne 5.6.2018 – Ukrselhosprom PCF ja Versobank v. EKP
   (Asia T-351/18)2018/C 294/66Oikeudenkäyntikieli: englanti
      Asianosaiset
   
   
      Kantajat: Ukrselhosprom PCF LLC (Solone, Ukraina) ja Versobank AS (Tallinna, Viro) (edustajat: asianajajat O. Behrends, L. Feddern ja M. Kirchner)
   
      Vastaaja: Euroopan keskuspankki (EKP)
   
      Vaatimukset
   
   Kantaja vaatii unionin yleistä tuomioistuinta
   
            —
         
         
            kumoamaan Euroopan keskuspankin 26.3.2018 tekemän päätöksen ECB/SSM/2018–EE-1 WHD-2017-0012, jolla peruutetaan Versobank AS:n toimilupa
         
      
            —
         
         
            velvoittamaan vastaajan korvaamaan oikeudenkäyntikulut.
         
      
      Oikeudelliset perusteet ja pääasialliset perustelut
   
   Kanteensa tueksi kantaja vetoaa 11 kanneperusteeseen.
   
            1)
         
         
            Ensimmäinen kanneperuste, joka perustuu siihen, ettei EKP:lla ole toimivaltaa tehdä päätöksiä siltä osin kuin on kyse Versobank AS:n selvitystilasta.
         
      
            2)
         
         
            Toinen kanneperuste, joka perustuu siihen, ettei EKP ole tehnyt omaa arviotaan siltä osin kuin on kyse taustalle olevista rahanpesun ja terrorismin rahoittamisen torjuntaan liittyvistä seikoista.
         
      
            3)
         
         
            Kolmas kanneperuste, joka perustuu siihen, ettei EKP ole huolellisesti ja puolueettomasti tutkinut ja arvioinut kaikkia asiaan liittyviä merkityksellisiä tekijöitä, erityisesti rahanpesun ja terrorismin rahoittamisen torjuntaan kytkeytyvien vaarojen ja sääntöjen noudattamisen suhteen.
         
      
            4)
         
         
            Neljäs kanneperuste, joka perustuu siihen, että EKP lainvastaisesti epäsi muut vaihtoehdot, erityisesti Versobankin myymisen tai sen, että Versobank asettautuisi itse selvitystilaan.
         
      
            5)
         
         
            Viides kanneperuste, joka perustuu siihen, että EKP loukkasi yhdenvertaisen kohtelun periaatetta.
         
      
            6)
         
         
            Kuudes kanneperuste, joka perustuu siihen, että EKP loukkasi suhteellisuusperiaatetta.
         
      
            7)
         
         
            Seitsemäs kanneperuste, joka perustuu siihen, että EKP loukkasi luottamuksensuojan ja oikeusvarmuuden periaatetta.
         
      
            8)
         
         
            Kahdeksas kanneperuste, joka perustuu siihen, että EKP syyllistyi harkintavallan väärinkäyttöön.
         
      
            9)
         
         
            Yhdeksäs kanneperuste, joka perustuu siihen, että EKP loukkasi kuulluksi tulemista koskevaa oikeutta.
         
      
            10)
         
         
            Kymmenes kanneperuste, joka perustuu siihen, että EKP loukkasi puolustautumisoikeuksia.
         
      
            11)
         
         
            Yhdestoista kanneperuste, joka perustuu siihen, ettei EKP perustellut päätöstään riittävästi.